**VILNIAUS MIESTO IV KLASIŲ MOKINIŲ LIETUVIŲ KALBOS OLIMPIADOS 2015 m. TESTAS**

Mokinio vardas, pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokykla \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I DALIS. TEKSTO SUVOKIMO UŽDUOTYS

**Atidžiai perskaitykite tekstą ir atlikite užduotis.**

Vytautė Žilinskaitė „Tik niekam nesakyk“

Ištrauka „Zyzė“

Gausi rasa žadėjo skaisčią dieną, ir žadėjimas išsipildė: saulė pliekste plieskė, tik vienas kitas debesiukas klydinėjo danguje, tad vėjas, tingėdamas gainiotis tokią smulkmę, nulindo į krūmus pailsėti. Viskas nutykę, nurimę, tik netoli upelio, tarp dviejų kraujažolių, lyg viesulas būtų įsisukęs. Tai siūbuoja plėduoja voratinklis, net rasos lašeliai trykšta į visas puses. Kas nutiko? Ogi Zyzė Zyzytė bando išsivaduoti iš lipnių gijų, kuriomis tik ką ją apraizgė nedidukas, bet stiprus ir mitrus voriukas Riukas.

Ir kas galėjo numatyti, kad taip liūdnai jai baigsis šis puikus rytmetys, kurį buvo pasiskyrusi kelionei! Taip, taip, kaip tik šįryt Zyzė ketino pirmą sykį pasivažinėti minkštuoju greituoju autobusu, tuo, su didžiuliais kaip tvenkiniai langais. Tik nulėksianti prie plento, tik palauksianti toje vietoje, kur autobusai sustoja, tik pritūpsianti prie lango, mesianti akį vidun, padėsianti atminimo tašką ant stiklo, pavažiuosianti galelį – ir aida atgal, prie Vykščios. O tada jau turėsianti ką paporinti visiems. Ir ką atsakyti savo giminaitei Zuzei Zuzaitei, kai ši vėl įniks girtis atkeliavusi važiuota ratuota greituoju minkštuoju, kur visada gali rasti šokolado trupinėlį ar vištienos nuolėkėlę... Ir va tau: kai ji pasipusto padus kelionei – ima ir įkliūva į voratinklį! O per ką? Per nelabąją Raigę, per jos nedėkingumą… “Ak,- karčiai atsidūsta Zyzė,- kad dabar mane kas pultų taip gelbėti, kaip aš gelbėjau tą slunkę! Kad kas mano labui taip aukotųsi, kaip aukojausi dėl jos!.. Ir ar tik toji kietakuprė nebus tyčia lindusi po voratinkliu, kad manęs atsikratytų ir nereikėtų man dėkoti? Na, tegu tik iš čia išsikrapštysiu – jai taip atsirūgs, kad…”

– Momule, – nutraukia jos nelinksmas godas voriuko šūksnis.- Mome, momule, eikš šen greičiau!

– Kas atsitiko? – klausia duslus balsas nuo avietojo stagarų.

– Žiūrėk, ką pagavau! Pats vienas! Savo tinkleliu!

Zyzė girdi artėjantį ropojimą ir storą balsą:

– Sveikinu, Riukai! Juk čia pirmasis tavo grobis. Nuo šiol esi tikrų tikriausias medžiotojas.

„Tai aš dar tik pirmasis jo grobis? – nemaloniai nustemba Zyzė. – Va kam pakliuvau: kažkokiam nebrendukui, kuris iki manęs nieko nebuvo nutvėręs!.. Kokia gėda, kokia negarbė, ir kaip gerai, kad nemato mano giminaitė riestastraublė Zuzė Zuzaitė!“

– Taip, momule, penkias dienas tykojau, jau pilvuką vėjas kiaurai košė, užtat dabar va, va, va! – apsisuko aplink save Riukas, kad apžiūrėtų grobį visom aštuoniom akutėm.

– Taip, musė riebi kaip kopūstinis vikšras, – pagiria momė. – Net man toks laimikis nedažnai pakliūva. Turėsi sočius pietus ir vakarienei dar liks.

Tai girdint, Zyzei net straubliukas nueina pagaugais.

– Matai! – kalba voriukas sujaudintas ir išdidus. – O tu bareisi, kad su broliukais ant gijų neišskridau ten, kur grobio daugiau... Bet, sakyk, ar gerai apraizgiau? Ar teisingai pakabinau? Ar ko nepamiršau?

– Gerai, kad nori viską žinoti, – būsi puikus medžiotojas, – vėl pagiria vorė. – Nors dar ne viską gerai padarei. – Čia ji taip arti prikiša šeriais apžėlusią koją, kad Zyzė suakmenėja iš siaubo. – Matai, Riukai, pirmiau reikia pančioti ne priekines, o užpakalines kojas, kad nesispardytų ir neplėšytų tinklo. Še, kokią skylę spėjo išdraskyti ta pasiutėlė.

– Tuoj apvyniosim kaip reikiant, – šoka prie darbo uolusis Riukas ir taip pagauna siuvinėti aplink užpakalines Zyzės kojeles, kad viens du suvysto jas kaip kokoną.

– Dabar tvarka, – patenkinta sulinksi vorė. – Šitaip visada daryk.

– O ką dabar, mome? – nekantrauja Riukas, – Gal jai įdurti?

– Luktelėk, kol visai nusistekens, – suturi jį vorė. – Tada kuo ramiausiai galėsi apdoroti.

Ilgiau tverti Zyzė nebegali...

**Klausimai ir užduotys**

1. Remdamasis tekstu parašyk, kokiu paros metu Zyzė pateko į voratinklį.

..............................................................................................................................................

1 taškas\_\_

1. Remdamasis tekstu parašyk iš kokių dviejų požymių matyti, kad diena buvo labai karšta.
2. .................................................................................................................................................................................................................................................................................................................................................................................................................................................................................
3. .................................................................................................................................................................................................................................................................................................................................................................................................................................................................................

2 taškai\_\_

1. Remdamasis tekstu pabaik sakinius.

*Autobuso langai lyginami su.........................................................................................................................*

*Voras Zyzės užpakalines kojeles suvysto.......................................................................................................*

2 taškai\_\_

1. Remdamasis tekstu pažymėk, kuri veiksmų grandinė nusako Zyzės ketinimus.

A. Nulėks 🡪 palauks 🡪 pritūps 🡪 mes 🡪 padės 🡪 pavažiuos

B. Nulėks 🡪pritūps 🡪palauks 🡪 mes 🡪 padės 🡪 pavažiuos

C. Palauks 🡪nulėks 🡪 pritūps🡪 mes 🡪padės 🡪 pavažiuos

D. Nulėks 🡪 palauks 🡪 mes 🡪pritūps 🡪 padės 🡪 pavažiuos

1 taškas\_\_

1. Remdamasis tekstu parašyk, su kuo musę palygino voriuko momė?

..................................................................................................................................................................................................................................................................................................................................

1 taškas\_\_

1. Kuris iš šių žodžių netinka apibūdinant voriuką.

A. Stiprus

B. Mitrus

C. Didelis

D. Uolus

1 taškas\_\_

1. Remdamasis tekstu parašyk, kaip musė įkliuvo į voratinklį.

...................................................................................................................................................................................................................................................................................................................................................................................................................................................................................................

2 taškai\_\_

1. Remdamasis tekstu parašyk, ką be baimės dar jautė musė, kai sužinojo, kad ji pirmasis voriuko grobis.

.................................................................................................................................................................................................................................................................................................................................

1 taškas\_\_

1. Remdamasis tekstu paaiškink, kaip supranti posakį *pilvuką vėjas kiaurai košė*.

..................................................................................................................................................................................................................................................................................................................................

1 taškas\_\_

1. Kuri iš šių patarlių tinka Zyzei?

A. Negirk dienos be vakaro.

B. Nekask kitam duobės, pats įkrisi.

C. Nemesk kelio dėl takelio.

D. Juokiasi puodas, kad katilas juodas.

Remdamasis tekstu paaiškink savo pasirinkimą.

...........................................................................................................................................................................................................................................................................................................................................................................................................................................................................................................................................................................................................................................

2 taškai\_\_

**II DALIS. KALBOS UŽDUOTYS**

1. **Sunumeruokite žodžius abėcėlės tvarka (virš žodžių parašykite skaičių). Jei pirmosios raidės sutampa, žiūrėkite antrųjų ar net trečiųjų**.

Įpėdinis, žalialapis, iškalba, senukas, kurmis, žemėlapis, katinas, biuras, viešumas, šulinys, lynas, raižo, pusnis, vulkanas, skrosti, plojimai, jogurtas, šamas, banginis, apelsinas.

5 taškai\_\_

1. **Įrašykite praleistas raides.**

Mokykloj\_\_ Bardas greitai palenkė į save kiekvieno šird\_\_. Šun\_\_s jį pamėgo už tiesum\_\_, nepiktą s\_\_mojį. Tik du mokin\_\_\_ šnairavo į Bard\_\_: sarginis, kurio niūfaundlendas privengė dėl raudonų g\_\_sdinančių aki\_\_, ir stropioji Berta, s\_\_moningai nusprendusi nedraugauti su nemokša ir neklaužada. Jos \_\_dealas buvo Urbis. Tr\_\_ks pl\_\_š ji sieks mokslo viršūni\_\_, kad galėtų dr\_\_siai vaik\_\_čioti aukštai iškėlusi galv\_\_, žvangindama medal\_\_s kaip nepralenkiamas ,,Profesorius“...

Tačiau Bardui ir be jų u\_\_teko draugų ir paž\_\_stamų. Vaikščiodamas su šeimininku jis suti\_\_davo dau\_\_ \_\_vairių veislini\_\_ šunų, su kuriais tuo\_\_ pat užmeg\_\_davo pažint\_\_ ir iš kvapų, aus\_\_ karpymo bei uodeg\_\_vi\_\_ginimo sužinodavo, kas abiem svarbiausia.

Pagal Joną Avyžių

15 taškų\_\_

1. **Parašykite žodžius, kuriuose būtų mišrusis dvigarsis.**

|  |  |  |
| --- | --- | --- |
| i | r |  |
| i |  |  |
| i |  |  |  |
| i |  |  |  |  |
| i |  |  |  |  |  |
| i |  |  |  |  |  |  |
| i |  |  |  |  |  |  |  |
| i |  |  |  |  |  |  |  |  |
| i |  |  |  |  |  |  |  |  |  |

8 taškai\_\_

1. **Pabrauk tinkamą žodį, esantį skliausteliuose.**

* Kojines (nusimauk, nusiimk), nes jos šlapios.
* (Žinau, moku) vieną eilėraštį – galiu padeklamuoti.
* Reikia išlipti (sekančioje, kitoje) stotelėje.
* Aš (skaitau, manau), kad jis geras draugas.
* Troleibusų stotelė (randasi, yra) už kampo.
* Kai šalta, reikia (užsivilkti, užsidėti) megztinį ir (apsiauti, apsimauti) kelnes.

7 taškai\_\_

1. **Sutartiniais ženklais pažymėk reikšmines žodžio dalis:**

Pasaulis, prisižemuogiauti, patvoriuose, pavasarinės, kuprinėlėje, krepšininkas, smalsiai, neužmirštuolė, neįvažiavo, skaityti.

10 taškų\_\_

1. **Sugalvokite ir užrašykite sudurtinius žodžius pagal tris darybos modelius.**

|  |  |  |
| --- | --- | --- |
| **Daiktavardis+ daiktavardis** | **Daiktavardis+ veiksmažodis** | **Būdvardis+ daiktavardis** |
| Pilis+ kalnas **- piliakalnis** | Laikas+ rodo - **laikrodis** | Geltona+kasa - **geltonkasė** |
|  |  |  |
|  |  |  |

3 taškai\_\_

1. **Sugalvokite ir parašykite sakinius pagal šias schemas.**

a**) \_**\_\_\_\_\_\_\_\_\_\_\_\_\_\_\_\_\_  **bei .**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b)  **ir yra** \_\_\_\_\_\_\_\_\_\_\_\_\_\_\_\_\_\_\_\_ .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) \_\_\_\_\_\_\_\_\_\_\_\_\_\_\_\_\_\_ , , **.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 taškai\_\_

1. **Užpildykite lentelę.**

Vieną sekmadienį Vėjelis atsikėlė anksti ir **staiga** pažadino Radutį:

* Klausyk, **Raduti**, kodėl mums nepadarius šiandien aitvarų šventės? – paklausė **jis**.
* Pirmąkart **galėsime** grožėtis ne baltais, o **spalvotais** aitvarais.

Vėjelis pasileido bėgioti po namą **garsiai** šaukdamas.

Pagal Rasą Laužytę

|  |  |  |  |  |  |  |
| --- | --- | --- | --- | --- | --- | --- |
| Žodis | Kalbos dalis | Giminė | Skaičius | Linksnis | Laikas | Asmuo |
| staiga |  |  |  |  |  |  |
| Raduti |  |  |  |  |  |  |
| jis |  |  |  |  |  |  |
| galėsime |  |  |  |  |  |  |
| spalvotais |  |  |  |  |  |  |
| garsiai |  |  |  |  |  |  |

6 taškai\_\_

1. **Perskaityk sakinius, sudėk reikiamus skyrybos ženklus.**

O jei aš būsiu pirma, kurią žiurkė Filadelfija sugrauš pasigirdo nepatiklus Emilijos balselis iš spintos

O tu tikrai manęs neįkąsi paklausė Emilija

Ne Emilija tikrai neįkąsiu pažadėjo Filadelfija

Tai ką čia veiki lįsdama iš spintos teiravosi mergaitė

Atbėgau knygą paskaityti anglų kalbos žodynėlį sugraužti teisinosi žiurkė

Ar dažnai čia lankaisi

Beveik kasdien užbėgu

Filadelfija o kodėl tu senus brolių sąsiuvinius grauži O skaityti moki susidomėjo mergaitė

Ne Būčiau dėkinga, jei pamokytum Emilija Taip norėčiau išmokti skaityti ir laiškus rašyti apsidžiaugė žiurkė Filadelfija

(D. Kandrotienė. Spintos istorijos)

20 taškų\_\_

**VILNIAUS MIESTO IV KLASIŲ MOKINIŲ LIETUVIŲ KALBOS OLIMPIADOS**

**UŽDUOČIŲ VERTINIMO LENTELĖ**

I DALIS. TEKSTO SUVOKIMO UŽDUOTYS

Vytautė Žilinskaitė „Tik niekam nesakyk“

Ištrauka „Zyzė“

|  |  |  |  |
| --- | --- | --- | --- |
| Vertintojai: vardas, pavardė | | | |
| 1. | | | |
| 2. | | | |
| Klausimai ir užduotys | Taškų skaičius | I vertintojas | II vertintojas |
| 1. | 1 |  |  |
| 2. | 2 |  |  |
| 3. | 2 |  |  |
| 4. | 1 |  |  |
| 5. | 1 |  |  |
| 6. | 1 |  |  |
| 7. | 2 |  |  |
| 8. | 1 |  |  |
| 9. | 1 |  |  |
| 10. | 2 |  |  |
| **Bendras taškų skaičius (I)** | **14** |  |  |
| II DALIS. KALBOS UŽDUOTYS | | | |
| 1. | 5 |  |  |
| 2. | 15 |  |  |
| 3. | 8 |  |  |
| 4. | 7 |  |  |
| 5. | 10 |  |  |
| 6. | 3 |  |  |
| 7. | 3 |  |  |
| 8. | 6 |  |  |
| 9 | 20 |  |  |
| **Bendras taškų skaičius (II)** | **77** |  |  |
|  |  |  |  |
| **Bendras taškų skaičius**  **(I,II)** | **91** |  |  |

**Pastaba.** Už rašybos klaidas, padarytas teksto suvokimo ir kalbos užduotyse, atimami taškai pagal pateiktą lentelę.

**Testo I ir II dalies rašybos klaidų vertinimas**

|  |  |  |  |  |  |  |
| --- | --- | --- | --- | --- | --- | --- |
| Rašybos klaidų skaičius I ar II dalyje | 1 - 3 | 4 - 6 | 7 - 9 | 10 - 12 | 13 - 15 | 16 ir daugiau |
| Atimamas taškų skaičius iš surinktų I ar II dalies taškų. | 1 | 2 | 3 | 4 | 5 | 6 |